Danmark har de seneste 35 år kun haft fem statsministre. De mødes nu for første gang til et enestående møde på deres fælles embedsbolig, Marienborg, nord for København. De fem statsministre taler om det, der forbinder dem og som kun de kender til: Hvordan er det at være statsminister i Danmark? I fire programmer fortæller de personligt og nært om ansvaret, kriser, venskaber, og omkostningerne ved det krævende job. I første afsnit fortæller de fem statsministre om kravene til jobbet og det ansvar, der følger med. En statsminister forventes blandt andet at stå i spidsen for nationen, når uventede begivenheder rammer og chokerer landet. Statsministrene fortæller i afsnit et, hvordan de oplevede 11. september 2001 og angrebet på Krudttønden i København 2015 og hvad deres rolle var i de historiske dage. Udløber: 16. aug 2021